ขอสอบถามคุณหน่อยค่ะ พอดีว่าเมื่ออาทิตย์ที่ผ่านมาตื่นเช้าขึ้นมาแล้วมีตุ่มแดงๆขึ้นที่แขนเต็มไปหมด เข้าใจว่ายุงกัด มีอาการคัน วันถัดมาตุ่มหายไปเหลือแต่รอยตุ่ม และวันจันทร์ที่ผ่านมามีตุ่มแดงขึ้นที่แขนอีกครั้ง ลักษณะเดิมค่ะ ตกเย็นมีตุ่มแดงขึ้นที่ข้อเท้า แล้วพอมาวันนี้ ช่วงเที่ยงๆบ่ายๆมีตุ่มแดงขึ้นที่ขา ตุ่มที่ขึ้นรู้สึกคันมากค่ะ แต่พยายามกลั้นใจไม่เกา ไม่ได้ทานยาแก้แพ้ อยากทราบว่าเป็นผื่นแพ้ประเภทไหนคะ เราเครียดหนักมากเลยกลัวแขนขาจะมีรอยตุ่มๆเต็มไปหมดเหมือนตุ๊กแก
สวัสดีค่ะ อาการตุ่มแดงคันขึ้นตามตัวอาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4 ตุ่มจากการถูกแมลงกัด5 ตุ่มลมพิษ แต่มักไม่ทิ้งรอยยังมีสาเหตุที่เป็นไปได้หลายอย่าง ควรไปพบแพทย์เพื่อตรวจเพิ่มเติม ถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บ ควรรีบไป หากเป็นผื่นผิวหนังอักเสบไม่ว่าจะจากแพ้สารสัมผัส จากภายในตัวเอง จะได้ยาทาในกลุ่มสเตียรอยด์การดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีนได้ หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง